Denne gruppen har deltatt i identifiseringsarbeid i blant annet Kielland-ulykken, Åsta-ulykken, Sleipner-ulykken og tsunamien i Thailand. Angel presiserer at på tross av at gruppen består av fagfolk, som håndterer rundt 150 saker i året, går helgens hendelser sterkt inn på dem. – Antallet omkomne er uvant og uvirkelig, sier Angel. Angel forteller at da de forsto omfanget av skadene som var gjort, var det like før de spurte etter nordisk bistand.